ائرمنیستانین 27 سپتامبر 2020-جی ایلده اؤلکه‌میزه قارشی نؤوبتی حربی تجاوزونه جاواب اولا‌راق آذربایجان جمهوریتی سلاحلی قوه‌لری عالی باش قوموتانی‌نین رهبرلیگی آلتیندا تورپاق‌لاریمیزین ایشغال‌دان آزاد ائدیلمه‌سی مقصدیله وطن محاربه‌سینه باشلامیش‌دیر.
مودافعه ناظیرلیگیندن وئریلن معلوماتا گؤره، آذربایجان جمهوریتی سلاحلی قوه‌لری‌نین شخصی هئیتی وطن محاربه‌سینده قهرمانجاسینا و شجاعتله دؤیوشه‌رک ائرمنیستان سلاحلی قوه‌لرینه سارسیدیجی زضربه لر ائندیرمیش، ایللر عرضینده ائرمنیستانین ایشغال آلتینداکی تورپاق‌لاریمیزدا قوردوغو استحکام و سنگرلر دارماداغین ائتمیش و سیخ شکیلده مینالانمیش مودافعه خط‌لرینی یارا‌راق تورپاق‌لاریمیزی ایشغالدان آزاد ائتمیش‌دیر.
رشادت‌لی و قورخماز عسگر و ظابط‌لریمیز اکثر ایستراتژی یوکسک‌لیک‌لرین، الوئریش‌لی دؤیوش موضع لرینین ائرمنیستان سلاحلی قوه‌لری‌نین الینده اولماسی، ائرمنیستانین چوخ سایلی توپ، یایلیم آتش‌لی راکتیو سیستم‌لریندن عبارت سیخ آتش ضربه‌لری آلتیندا و چتین جوغرافی و ایقلیم شرایطینده دؤیوش آپارا‌راق ائرمنیستانی مغلوب ائتمه‌یه موفق اولموش‌دور.
قاراباغین تاجی اولان شوشا شهری‌نین آزاد ائدیلمه‌سی دونیا حرب تاریخینه دوشه‌جک اوزونه مخصوص حربی عملیات‌لاردان بیری‌دیر.
وطن محاربه‌سینده سلاحلی قوه‌لریمیزین 2783 نفر حربی قوللوقچوسو شهید اولموش‌دور. اونلارین سیراسیندا 103 نفر حربی قوللوقچونون DNT آنالیز مئتودو ایله شخصیتی‌نین معین ائدیلمه‌سی عذره ایشلر داوام ائتدیریلیر. 100 نفردن آرتیق حربی قوللوقچوموز ایسه ایتکین دوشموش حساب اولونور. اونلارین تاپیلیب عائله‌لرینه معلومات وئریلمه‌سی اوچون ضروری تدبیرلر گؤرولور. حاضیردا 1245 نفر حربی قوللوقچوموزون طب موسسه‌لرینده معالیجه‌سی داوام ائدیر.
الله بوتون شهیدلریمیزه رحمت ائله‌سین!
شهیدلریمیزین روحو قارشی‌سیندا باش اییریک!
